cyanic-selkie/wikianc huggingface dataset:
Telugu (lingua)
Telugu es un de la linguas dravidian parlada en la statos barat Andhra Pradesh, Telangana, e la teritorios de la unia de Puducherry (o Yanam) par la popla telugu, e es un de la 22 linguas ofisial de Barat. On ave ance multe minorias en la statos visina. Lo es la lingua cuatro en la cuantia de parlores nativa en Barat, con sirca sete persento en la conta de abitores, e lingua 15 en la lista de la linguas la plu parlada en la mundo (Ethnologue).
Seguente la linguiste Bhadriraju Krishnamurti, telugu ia desende de protodravidian, cual ia es parlada sirca la milenia tre aec, posible en la rejion sirca la basin de la Rio Godavari basa. Seguente la linguiste rusce Mihail S. Andronov, telugu ia fende de protodravidian entre 1500 e 1000 aec.
Fonetica
Parolas en telugu fini plu comun en vocales. En telugu vea, es ia es asoluta; en la lingua moderne, m, n, y, e w pote fini la parola. No tipal per un lingua dravidian, consonantes vosida ia es distinguida an en la forma la plu vea. Parolas emprestada de Sanscrito ia introdui consonantes aspirada e murmurada ance.
Telugu no ave asentua contrastante, e parlores varia a cual los persepi un asentua. La plu pone lo sur la silaba ante la silaba final, o a la silaba final, dependente de la parola e longia de la vocal.
Telugu ave un forma de armonia de vocales, como linguas uralica e linguas turcica, per esemplo, en cual la vocal du en la radises de nomes e ajetivos con du silabas: si la vocal prima es tensa o lax, la vocal du es tal ance. E si la vocal du es abrida (a o a longa), la vocal prima es plu abrida e sentralida. Parolas ave ance vocales en sufisas de infleta cual es armonida con la vocales de la silaba presedente.
Telugu ave du diftongos: /ai/ ఐ ai e /au/ ఔ au.
Gramatica
Telugu ave un ordina de parolas sujeto-verbo-ojeto (SOV).
Nomes es infletada per cuantia (singular e plural), seso (mas, fema, e neutra), e caso (nominativa, acusativa, jenetiva, dativa, vocativa, strumental, e locativa). La sufisas es multe coerente.
Per verbos, telugu ave du conjugas nativa, e un plu per parolas emprestada. Los es multe coerente: Si on recorda la prima forma, on pote recorda tota otras.
Verbos es infletada per person, tempo, modo, e aspeta. La persones inclui singular e plural de person un, du, e tre. La tempos inclui presente, pasada, futur, e aoriste (comun la mesma como presente). Telugu ance distingui entre verbos indicante, ipotesal, e comandante, ma usa aidantes per indica ativa e pasiva
La verbos ave la infinitiva (cual pote aseta finis nomal, e alora funsiona como verbos nomin), e partisipios presente, pasada, e aoriste. On ave ance un forma negativa en aoriste e en la comandante.
Darvix
Un darvix es un membro de un ordina relijiosa en sufisme ci dedica se a un vive de povria, e ci usa rituos incluinte dansas jirante.
Festa de la Fereda
La Festa de la Fereda (franses: Fête de la Fédération) ia es un bancete enorme e un aveni ofisial per selebra la institui de la monarcia constitual en Frans e el ia es considerada par la persones de la epoca como la fini de la Revolui Franses.
Darvix
Etimolojia
La parola "darvix" veni tra turces de la parola farsi درویش‎‎ (darvīsh). Lo es usada en la mesma modo como la arabi facir, cual refere a un om santa ci ia abandona plaseres per un vive sever e relijiosa.
Telugu (lingua)
Scrive
La scrive per telugu es un abugida composada de 60 simboles - 16 vocales, tre alterantes per vocales, e 41 consonantes. La scrive es derivada de la scrive brahmi, como multe otra linguas de Barat. Lo es scriveda de sinistra a destra e es composada de segues de simboles simple e/o complicada. Vide la alfabeta telugu per plu.
Hititas
La Hititas ia es un popla de Anatolia ci ia ave un rol importante en la crea de un impero sentrida a Hattusa en Anatolia norde-sentral sirca 1600 aec. Esta impero ia ateni sua culmina en la sentenio 14 media aec sur Suppiluliuma 1, cuando lo ia inclui un area cual inclui la plu de Anatolia e ance partes de Levante e Mesopotamia norde.
Entre la sentenio 15 e 13 aec, la Impero de Hattusa, comun nomida la Impero Hitita, ia deveni en un disputa con la Impero Egiptian, la Impero Asirian media, e la Impero Mitanni per controla de Asia sude-ueste. La Asirianes ia emerje ultima como la potia dominante e ia propri un parte grande de la Impero Hitita, en cuando la resta ia es sacada par un grupo nova en la rejion, la frigianes. Pos sirca 1180 aec, en la colasa de la eda de bronze, la Hititas ia fende a alga site-statos autonom "neo-hitita", alga de cual ia survive asta la sentenio 8 aec ante sedente a la Impero Neo-Asirian.
La istoria de la sivilia hitita es sabeda la plu de la testos cuneforma trovada en la area de sua rena, e de la coresponde comersal trovada en arcivos variosa en Asiria, Babilonia, Egipte, e Asia sude-ueste, de cual la desifrida es ance un aveni major en la istoria de linguistica indo-european. La militaria hitita ia usa susedosa la carones e, an si parteni a la eda de bronze, la hititas ia es la avrivias de la eda de fero, developante la fabrica de cosas de fero tan temprana como sentenio 18 aec. A este tempo, donadas de la "om de Burushanda" de un trono e setro de fero a la re canexite Anitta ia es recordada en la Enscrive de Anitta. La hititas ia es la prima popla indo-european cual usa fero. Car fero mineral ia es multe otenable en la area, los ia pote crea armas cual ia es multe plu forte e barata.
La problem de la orijin de la Hititas es un sujeto de controversia. Temprana, lo ia es sujesteda ce los ia ariva de la areas ueste de la Mar Negra, ma esta teoria no acorda con evidentes arceolojial. Un otra teoria ia sujeste ce los ia ariva a Anatolia de la norde-este, con la idea ce un linia de vilas en acel area ia es ardeda o abandonada en la sentenio 20 aec. Ma plu rexerca arceolojia no suporta la idea de un armada invadente, destruinte la vilas en sua via e estraente sua popla. La impresa es plu de un penetra pasosa, conduinte par grados a un monopolio de potia political.
De sua apare prima entre la Anatolianes orijinal, la Hititas ia pare como interatante libre, e la prestijia de la lingua ia repone gradal la hatian. Algas sujeste ce Anatolia ia es la abitada orijinal de la hititas, e ce los ia es la fonte de la indo-europeanes pos sirca 7000 aec, traente sua lingua e la inventa de cultiva. Ma on ave multe bon razonas per rejeta esta teoria. La plu probable es ce la hititas e sua relatas ia veni de la vale de la Rio Cuban a la norde de la Caucasos e la cultur de Maicop ala.
Femisme
Femisme es un grupo de ideolojias e promoves politica e sosial cual comparti un gol comun: per defina, institui, e ateni la egalia political, economia, personal, e sosial de la jeneros. Esta inclui combata la usa de stereotipos de jeneros e la xerca per institui oportunas en educa e profesas per femes cual es egal a los per omes.
Promoves femiste ia campania, e continua campania, per la diretos de femes, incluinte la direto de vota, per teni ofisia publica, per labora, per gania salarios justa o egal, per posese propria, per reseta educa, per entre contratas, per ave diretos egal en sposi, e per ave asentia madral suportada. Femistes ia labora ance per garantia asede a abortas legal e integra sosial, e per proteje per femes e enfantes fema de viole sesal, menasa sesal, e ataca familial. Cambias en vestes e ativia fisical asetada ia es frecuente un parte de promoves femiste.
Alga eruditas vide campanias femiste como un forte su multe cambias major, sosial e istorial per la diretos de femes, spesial en la ueste, do los es atribuida cuasi universal con ateni la direto per vota de femes, neutralia en jenero en linguas, diretos de controla de reprodui per femes (incluinte asede a contrasepis e abortas). An si la avoca femiste es, e ia es, xef focada sur la diretos de femes, alga femistes razona per la inclui de diretos per omes en sua goles car los crede ce omes es ance danada par la roles de jeneros traditional. Teoria femiste, cual emerje de promoves femiste, atenta comprende la natur de nonegalia de jeneros par esamina la roles sosial de femes e sua esperia en vive. Lo ia developa teorias en un varia de campos per responde a la problemes de jenero.
Multe promoves e ideolojias femiste ia developa tra la anios e represente vistas e goles diferente. Alga formas de femisme ia es criticada per foca sola sur femes blanca, de la clase media, e educada en universia. Esta critica ia resulta en la crea de formas de femisme per etnicos spesifada o per formas multicultural de femisme, incluinte femisme afroamerican e femisme intersesional.
La istoria de promoves femiste moderne es divideda en tre "ondas". Cada onda ia tra aspetas diferente de la mesma problemes femiste. La onda prima ia es composada de la promoves per la direto de vota per femes en la sentenios 19 e 20 temprana. La onda du ia es asosiada con la ideas e atas de la promove de libre de femes, comensante en la desenio de 1960, campaniante per egalia lega e sosial per femes. La onda tre, comensante en la desenio de 1990, es un continua de, e reata a, la falis persepida de femisme du.
Tunis
Tunis (ofisial la Republica de Tunis) es un pais en Africa norde, con area de 165 000 cilometres cuadrida. Sua punto la plu norde, Capo Angela, es la plu norde de la continente african. La pais es borada par Jazair a la ueste e sude-ueste, Libia a la sude-este e la Mar Mediteraneo a la norde e este. On ia estima sua popla como pico min ca 11 milion persones en 2014. La pais ave la mesma nom como sua site capital, Tunis, cual es situada a la costa norde-este.
Jeografial, Tunis conteni la fini este de la Montes Atlas e la partes la plu norde de la deserto Sahara. Multe de la resta de la tera de la pais es fertil. Sua 1300 cilometres de costa inclui la junta african de la partes ueste e este de la Basin Mediteraneo e, par la Streta Sisilia e Canal Sarda, conteni la puntos du e tre de la plu prosimas a Europa en la continente Africa, pos Jibraltar.
Tunis es un republica democrata semipresidental, e on regarda lo como la sola democratia completa en la mundo arabi. Lo ave un indise alta de developa umana. Lo ave un acorda de asosia con la Uni European; es un membro de la Organiza Internasional de Francofonia, la Uni per la Mediteraneo, la Uni Magreb Arabi, la Alia Arabi, la Organiza de Coopera Muslim, la Area Arabi de Comersia Libre, la Comunia de Statos Sahel-Saharan, la Uni African, la Promove Nonaliniada, e la Grupo de 77; e lo ia gania la state de aliada major non-OTAN de la Statos Unida. En ajunta, Tunis es ance un stato membro de la Nasiones Unida e un partisipor de la Lege de Roma de la Corte Criminal Internasional. Relatas prosima con Europa – spesial con Frans e Italia – ia es creada par coopera economial, privati e moderni industrial.
La coloni franses de Tunis ia aveni en 1881. Tunis ia deveni autonom su Habib Bourguiba e ia es declarada como la Republica de Tunis en 1957. En 2011, la Revolui Tunisi ia resulta la suverti de presidente Zine El Abidine Ben Ali, pos cual elejes parlamental ia aveni.
La linguas major es arabi e franses.
Filosofia de Schopenhauer
La Vole es, on pote dise, la natur interna de tota cosas. Donce, si on desira comprende la natur interna de alga cosa – o algun – on debe mera regarda en se mesma. La Vole ance motiva nos, tra nosa instintos. Esta conseta ia influe Sigmund Freud joven a un jenera plu tarda.
Cobrefas de Peter Tsai
cobrefas de Peter Tsai e la masca ance filtrante de inventor taiuanamerican (nome orijinal: 蔡秉燚) Peter Tsai
Lias
https://utrf.tennessee.edu/university-of-tennessee-technology-and-research-on-the-forefront-of-covid-19-fight/
Filosofia de Schopenhauer
Car la mundo es enferno, e umanas es, a un lado, la spiritos tormentada e, a la otra lado, la diablos en lo… Si tu imajina… la suma de angusa, dole, e sufri de cada spesie sur cual la sol brilia en sua curso, tu ta debe acorda ce lo ta es multe plu bon si la sol ta es capas de stimula la fenomeno de vive tan poca sur tera como sur la luna….
A nosa stona, nos esiste subita, pos milenios nonlimitada de no esiste; en un tempo corta nos denova no va esiste, ance per milenios nonlimitada. Esta no pote es vera, la cor dise.
La demanda es, natural, como on pote pote survive tra esta sufri? Un modo cual el sujesta es la salva estetical – vide la belia en alga cosa, o algun. Cuando nos fa esta, nos es regarda vera la cosa universal o esensal su la vista, cual dirije nos a la sujeto universal en nos mesma. Esta cuieti la vole cual forsa nos a la mundo fenomenal. Schopenhauer ia crede ce musica es la arte la plu pur – a sola un paso de la Vole. Un modo du per transende la sufri es par salva etical – compatia. Asi, ance, lo es la reconose de se-en-otras e otras-en-se cual gida nos a un cuieti de la Vole. Ma estas, el ia crede, es sola respondes partal. La responde completa nesesa la salva relijiosa – asteni, la cuieti direta de tota desiras par un vive de nega-de-ego e medita. Sin la Vole, sola noncosia resta, cual es Nirvana.
Stephen King
Stephen King ance ia publica libros su la nomes falsa John Swithen (1972) e Richard Bachmann (1977-1985). Multe libros par Stephen King ia es la funda de filmes de teror.
Obras
Stephen King ia publica 62 novelas e sirca 200 naretas. El es nomida frecuente Re la teror.
Posocratistes
Sinicisme
thumb|Un sculta de Antistene
Polinesia Franses
Polinesia Franses  es un pais en la Mar Pasifica.
Academia de la Llingua Asturiana
La Academia de la Lingua Asturian (Academia de la Llingua Asturiana) es la instituida ofisial per studia, promove e defende la lingua asturian.
Posocratistes
Sinicisme
Pos Platon e Aristotele, la interesas de la filosofistes ia move plu distante de metafisica, epistemolojia, e alga cosa cual sembla siensa moderna, e plu prosima a la ideas cual ia conserna la elinicas antica la plu: etica. Como on es virtuosa, ave carater de cualia, vive un bon vive, ave arete (nobilia).
Polinesia Franses
La area es sirca 4 167 cilometres cuadrida.
Academia de la Llingua Asturiana
Istoria
La orijin de la A.Ll.A es en la fini de la sentenio 18, cuando Jovellanos e González de Posadaia parla en sua letras sur la idea de crea lo en 1791. La projeta de Jovellanos ia no pote es fada per causa de sua prisoni en Maiorca.
Polinesia Franses
La cuantia de popla, en la anio 2007, es sirca 278 963 persones.
Posocratistes
Sinicisme
Antistene (445-365) ia es la fio de un sitadan de Atina e un sclavo fema de Tracia. Pos funda sua propre scola, Antistene ia comensa comprende ce Socrate ia es plu saja ce el. El ia pone se su la mestre, con studiantes ance.
Academia de la Llingua Asturiana
Istoria
En la desenio de 1920 ia es creada la Real Academia Asturiana de las Artes y las Letras par alga inteletosas, incluinte José Antonio García Peláez (Pin de Pría).
Lo ia es de 1980 cuando la governa preautonomial ia aproba la crea de la ALLA, fundida la 15 desembre de esa anio. Xosé Lluis García Arias ia es sua presidente un de acel momento asta 2001 cuando Ana Cano ia prende controla.
Obras
En 1981 la obra un de la Academia (Normes Ortográfiques y Conxugación de Verbos) ia es publicida. Otra publicis ia segue, como la Gramática de la Llingua Asturiana en 1998 e la Diccionariu de la Llingua Asturiana en 2000, ance conoseda como "DALLA".
La ALLA ance publici:
Polinesia Franses
La site capital es Papeete.
La linguas major es franses e linguas polinesian variosa.
Academia de la Llingua Asturiana
Obras
Lo ance ave un casa de publici, con colies de libros como:
Lo ance organiza cada anio la Dia de les lletres asturianes de 1982, cada venerdi un de maio.
Posocratistes
Sinicisme
El ia es la fundor de sinicisme. La parola deveni de la parola elinica per can, orijinal car Antistene ia ensenia a un jinasio nomida la Cynosarges, o can-pex, cual ia es construida per la povre de Atina.
Sinicisme recomenda ce on abitua se a un vive simple, afin la spirito pote es librida. Lo es un filosofia de "reveni a natur", en la modo de san Fransesco de Asisi o la monces sever de India. Par elimina sua nesesas e poseses, on pote consentra plu bon a un vive de filosofia.
Albert Bandura
El ia es naseda 4 desembre 1925 en la vila peti de Mundare en Alberta norde, Canada. El ia es educada en un scola prima e un scola alta, combinada en un casa peti, con recursos minimal ma un proportio de suseda notable. Pos scola alta, el ia labora a un estate plenida bucos en la via xef en la Yukon.
Posocratistes
Sinicisme
Sinicisme dise ce la sola bon e sola felisia vera es virtua. On no pote controla la mundo e la levas e cades de vive, donce on debe controla se mesma. "Me ta prefere dementi ca senti plaser!" Antistene ia dise. Sinicistes ia rejeta sivilia, e ia tende retira de sosia, an vivente en la deserto. En esta, los ia influe posible la monces iudi e cristian temprana.
Albert Bandura
El ia reseta sua diploma laural en psicolojia de la Universia de British Columbia en 1949. El continua a la Universia de Iowa, do el ia reseta sua diploma dotoral en 1952. Ala el ia es influeda par la tradision de conduisme e teoria de aprende.
Cuando en Iowa, el encontre Virgina Varns, un instruor en un scola de curoria. Pos gradua, el ia oteni un posto a la Wichita Guidance Center (sentro de consela) en Wichita, Kansas.
Posocratistes
Sinicisme
Sinicisme no ia es tota negativa (de la vista de la valuas de oji): Los ia coraji forte individuisme, ia crede ce tota omes ia es frates, no ia aseta la nesesa de gera o sclavia, e ia crede en parla libre. Los ia crede ance ce suiside es asetable e, strana, en seso libre!
Albert Bandura
En 1953, el ia comensa instrui a Stanford Universia. Cuando ala, el ia colabora con sua studiante posgraduada prima, Richard Walters, cual ia resulta en sua libro prima, Adolescent Aggression, en 1959.
Posocratistes
Sinicisme
La sinicas la plu famosa ia es un studiante de Antistene nomida Diogene. El vide se como un sitadan de la mundo (un "cosmopolitan"), ma, per un periodo, ia abita un amfora grande cual ia es dejetada. On ave un narada famosa en cual Alexandro la grande, trovante Diogene dorminte en la sol, ia declara "me es Alexandro, la re grande!" Diogene ia responde "me es Diogene la can!" Alexandro ia demanda si el pote aida el en alga modo. Diogene ia responde par demanda ce Alexandro ta move car el ia preveni ce la sol brilia plu sur el.
Albert Bandura
Bandura ia es presidente de la APA en 1973, e ia reseta la pemio pe contribuis siensal spesial en 1980. El continua labora a Stanford a presente.
Posocratistes
Edonisme
Aristupo (435-355) ia es ance un studiante de Socrate. Orijinal de Cirene a la costa norde de Africa, el ia reveni ala per fundi se propre scola, do el ia ensenia la filosofia de edonisme (de la parola elinica per plaser). Edonisme es multe simple: Cualce on fa, on fa lo per gania plaser o evita dole. Plaser es la sola bon, e la ateni de plaser es la sola virtua. Moralia es sola un caso de cultur, costumes, e leges, alga cosa cual nos nomi oji como relatisme etica. Plu, siensa, arte, e sivilia jeneral es bon sola si los es usosa per produi plaser.
El es sua studiante ia vive como un parte de un scola-comunia, do tota pratica lo cual los predica, incluinte seso libre, plu ca 2000 anios ante Woodstock. Femes ia es la egales de omes, e no sola en un modo ipotesal: Sua fia Arete ia segue el como la xef de la scola-comunia, ia scrive 40 libros, e ia es onorada par la site de Cirene con la titulo "Lus de Elas".
Seticisme
thumb|Piro de Elis
Jane Austen
Jane Austen (16 desembre 1775 - 19 julio 1817) ia es un noveliste e autor engles. El ia nase como enfante sete de la oto infantes prete William George Austen en Steventon (Hampshire).
Posocratistes
Seticisme
Seticisme es oji videda como un cosa bon - "no aseta cualce cosa sola par fida" pote es la slogan per multe filosofistes famosa. Ma orijinal, lo ia es alga plu estrema. Piro de Elis (365-275) es comun videda como la fundor de la scola de seticisme. On crede ce el ia viaja a India e ia studia con la "gimnosofistes" (amantes nuda de sajia), cual ia pote es cualce de multe setas indian. De ala, el ia retrae la idea ce no cosa pote es serta conoseda. La sensas es fasil trucida, e razona segue tro fasil nosa desiras.
Jane Austen
Jane Austen ia comensa scrive novelas corta en la eda de 12 anios. En la anio 1801 Jane Austen ia move con sua jenitores e sua sore Cassandra a Bath. Pos la mor de su padre en la anio 1805 Jane Austan ia move con sua madre e sua sore a la casa de sua fratre Francis a Southampton. Los ia abita ala asta la anio 1809. En la anio Jane Austen ia move con su madre e sore e la ami Martha Lloyd a Chawton. Ala Jane Austen ia abia asta sua mor en la anio 1817.
Posocratistes
Seticisme
Si on pote nunca conose serta cualce cosa, on ta pote suspende sua judi, pare disputa sur lo cual pote es nunca solveda, e atenta trova alga pas e calma en esta vive. Esta pas e calma el ia nomi ataraxia. Nota ce, an si on no pote conose serta cualce cosa, on pote sabe sufisinte multe cosas per vive. La sol va o no va leva doman - ma la probablia es bon ce lo va leva, e como usosa es ansia en cualce caso.
Jane Austen
Jane Austen ia nunca sposi e ia mori en la eda de 40 anios en Winchester.
Posocratistes
Seticisme
Simil, si no sistem es ultima suportable, per manteni pas, on pote adota simple cualce sistem es la plu comun do on abita aora. Piro ia vive adorante la dios de Elis, an si el ta aseta ce los ia es tan probable ce cualce otra dios, o an no dios. Un setica pote aseta multe ideas per conveni, an si no demostra ultima esiste.
An si, cuando prima videda, esta pare positiva, un de mea studiantes, Annie Lam, ia dise esta:
Jane Austen
Obra
Jane Austen ia deveni famosa como autor per sua ses novelas cual portrae la vive de la sosia en England en la fini de la de sentenio 17 ec. La plu important obras par Jane Austen es la Pride and Prejudice (Orgulo e prejudi) cual es entre la clasicas grande de la leteratura engles.
Posocratistes
Seticisme
Seticas plu tarda ia deveni comun entre la studiantes en la academia de Platon. Un de los, Carneade de Cirene (214-129) ia es malfamosa per disputa per un caso oji e un otra doman. El ia dise "On ave asoluta no criterio per veria. Razona, la sensas, ideas, o cualce otras cual pote esiste, tota de los engana.
Jane Austen
Obra
Jane Austen ia publica tota de sua libros anonim. La autor ia es nomida como par un dama.
Posocratistes
Stoicisme
thumb|Zeno de Cition
"Sola la instruida es libre." - Epicteto
La fundor de stoicisme es Zeno de Cition (333-262) en Cipros. Lo es posible ce Zeno ia es fenisian o parte fenisian. El ia es un studiante de la sinicas, ma ia es ance influeda par Socrate. Sua filosofia ia es simil a lo de Antistenes, ma ia es moderada par razona. Fundal, el ia crede en es virtuosa, e ce virtua ia es un caso de sede a la vole de Dio. Como otra elinicas ci ia ave sola un dio, Zeno no ia difere multe entre Dio e natur. Donce, "sede a la vole de Dio" es no otra ca "vive seguente natur" (Zen kata physin).
La scola ia deriva se nom de la Portico Pintida (stoa poikile) en Atina, do Zeno ia studia. Paseante tra la coredores abrida, el instrui se studiantes sur la valua de apatea, la asente de pasion, un idea no multe diferente de la idea budiste de nonteni. Par pasion, Zeno ia intende emosia noncontrolada, spesial desira fisical. Sola par adota esta disposa, el ia crede, nos pote developa sajia e la capasia per aplica lo.
"Permete ce nun rompe tua vole!" el ia dise. Persones concista la mundo par developa un disposa noncurante a dole e plaser, pd par medita. Sajia aveni cuando razona controla pasion; malia aveni cuando pasion controla nos.
Un otra aspeta de stoicisme es sua crede es la developa de un stato universal, en cual tota persones es frates e sores. Stoicas ia crede en alga "diretos natural", un conseta cual nos no ta vide denova asta la sentenio 18. Los ia crede ance en la direto per suiside - un parte importante de la tradisiones cultural de la romanes.
La presenta la plu bon de stoicisme es lo par la sclavo elinica Epicteto (50-138 ec), ci ia scrive en la eda roman. On ave ance un libro peti, Meditas, par la imperor roman Marco Aurelio (121-180 ec).
Epicurisme
thumb|Epicuro
"La dios no debe es temeda; mori no pote es sentida; la bon pote es ganiada; tota cual nos teme pote es vinseda". - Epicuro
Epicuro (341-270) ia es naseda sur la isola Samo en Ionia. Cuando el ave 19 anios, el ia vade a Atina per studia a la Academia. Ma lo pare ce el ia gusta la filosofia de Democrito plu bon. La scola ce Epicuro ia funda ia es spesial egaliste e ia aseta e femes e sclavos. Epicuro, lo es suposada, ia scrive 300 libros. Triste, sola pesetas survive.
Epicuro no ia ave multe pasientia per relijio, cual el ia vide como un forma de nonsabe. El ia es spesial zelosa per aida ce persones ta perde se teme de la dios. Ma el ia dise ance ce la dios esiste, an si los vive un distante grande a via en spasio e no ave multe interesa en la popla de tera. Ateisme, on debe comprende, ia es ancora nonlegal en Atina!
Un de la problemes la plu persistente consernante la crede en un dio es la problem de malia. La esplica de Epicuro es ancora convinsente:
Epicuro ia crede ce debate sur metafisica no es usosa, ce un spirito cual survive mori no esiste, ce nos ariva a nosa state presente par evolui, e ce nos ave la capasia de vole libre.
On pote vide, cuasi, un materialisme moderna asi: Tota cosas - incluinte mentes - es composada de atomes e segue la leges natural; Tota sabe deriva de la sensas; Pensas e memorias es no plu ca sensas debil....
Per Epicuro, virtua ia es un media a un fini. La fini es felisia. Lo es bon si on senti plaser e evita dole, ma on debe aplica razona a sua vive. A alga veses, dole es nesesada per gania felisia. A otra veses, plaser indui nos a plu sufri ce lo merita.
Ance, on ave niveles de dole e plaser, felisias peti e grande. Amia, per esemplo, es un de la plaseres la plu grande. "Un saja ama sua amias como el ama se mesma", el ia dise, e "La dona es plu bon ca la reseta". E "Lo no es posible per vive plasente sin vive con sajia, onora, e justia; e lo no es posible ce on vive con sajia, onora, e justia sin vive plasente". El recorda on de Benjamin Franklin.
En epicurisme, sosia es videda como nesesada: Lo proteje on de nonjustas. El predise utilitarianisme par sujesta ce un sosia debe es ordinada per furni "la felisia masima a la plu de persones".
Ma la felisia ultima es pas, e Epicuro presta la parola de Piro per calmia: ataraxia. Sua slogan ia es lathe biosas - vive sin traente atende. El pote es considerada la umaniste vera prima, como atestada par esta sita: "Filosofia es un ativia cual usa razona e debate sever per promove la flori de umania"
La soma la plu bon de epicurisme es la poesia epica Sur la natur de cosas par la roman Lucretio (95-52)
Nota la similes pratical entre stoicisme e epicurisme, contra ce sua diferes teorial. Ambos ia es popular en la eda roman, stoicisme en la anios temprana de Roma e entre la sitadanes comun, e epicurisme (an edonisme) en privata, spesial a la niveles la plu alta de la impero plu tarda.
La eda eliniste
thumb|Alexandro la grande
Alexandro la grande ia introdui la periodo de istoria nomida la eliniste: Sua impero ia porta ideas, arte, lingua, e abituas elinica a "la mundo", tan distante a este como India e sude a Egipte. Ma, con se mori (con sola 33 anios), sua impero ia comensa rompe, sua jenerales dividente lo entre se mesma, e la nasiones no tota concistada reclama sua autonomia. E un popla nova ia comensa domina la Mediteraneo: La romanes. La influe de la elinicas ta estende plu ca la impero de Alexandro, sua colasa, e an la romanes. Ma la mundo ia deveni un loca diferente, un loca de potias grande manobrante entre se mesmas, autorias sentrida simil a los en Asia, agregas enorme de comersia e mercatos, comun liada prosima a esta autorias. Un mundo como esta no es vera un bon loca per pensa e oserva individua.
George Washington
George Washington (22 febrero 1732 - 14 desembre 1799) ia es la presidente prima de la Statos Unida de America El ia gida la vitoria american contra la engles en la Revolui American.
Corea
Corea es un pais istorial en Asia este, e de cuando 1945 lo ia es divideda a en du statos autonom separada: Corea Norde (o Txoson; nomida ofisial la Republica democrata popular de Corea) e Corea Sude (o Tehan). Lo es en la penisola corean, cual es bordada par Xina en la norde-ueste e Rusia en la norde-este. Lo es separada de Nion en la este par Streta Corea e la Mar Japan.
Corea ia emerji como un nasion unida pos sentenios de disputa entre la Tre Renas de Corea, cual ia es unida como Sila en la sude e Balhae en la norde. A pos, Sila ia es divideda a en tre statos separada en la periodo tarda de tre renas. Goryeo, cual ia segue Goguryeo, ia vinse la du otra statos per uni la penisola corean. Sirca la tempo mesma, Balhae ia colasa e sua prinse erital final ia fuji sude a Goryeo. Goryeo (ance speleda como Koryŏ), la nom de cual ia developa a la esonim moderna "Corea", ia es un stato alta culturada cual ia crea la tipo movable metal prima de la mundo en 1234. An tal, multe invades par la dinastia iuan de la mongoles en la sentenio 13 ia debili multe la nasion, cual ia acorda a fini per deveni un stato vasal pos desenios de batalia. Pos la colasa de la dinastia iuan, disputa political sever ia segueda, e Goryeo ultima cada par causa de un colpa cual ia es gida par jeneral Yi Seong-gye, ci ia fundi Joseon en 1388.
La 200 anios prima de Joseon ia es marcada par pas relativa, e en esta tempo Sejong la grande ia crea hangul en la sentenio 15, e la influe de confuzisme ia crese. En la tarda de la dinastia, par contrasta, la politica isoliste de Corea ia gania se la nometa de la "Rena Eremital" en la ueste. En la tarda de la sentenio 19, la pais deveni la ojeto de desinia imperal par la Impero de Nion. Pos la gera prima entre Rusia e Nion, an con atentas per moderni par la Impero Corean, cual Nion suportada, en 1910 Corea ia es propri par Nion e ia permane un parte de Nion imperal asta la fini de la Gera Mundal Du en agosto 1945.
Lezardo
Los es un grupo vastida de retiles, con plu ca 6000 spesies, trovada sur tota continentes estra Antartica, e ance sur la plu de cadenas de isolas de mar. Sua grandia varia de camaleones e gecos, con longia de sola un pico de sentimetres, asta la comodo, con longia de tre metres.
La plu de lezardos es cuatropede e core con move forte de lado a lado. Otras es sin gama e ave corpos longa e serpentin. Alga, como la lezardos Draco cual abita forestas, es capas de vola. Los es comun teritorial: la mases combate entre se e siniali, comun con colores briliante, per atrae sposes e per menasa competores. Lezardos es xef carnivor, e es comun predores emboscente; multe spesies plu peti come insetos, ma la comodos come mamales tan grande como bufalos.
Lezardos ave ajustas diversa contra predores, incluinte venena, camofla, sangui reflexe e la capasia de sacrifica e recrese sua codas.
Como en otra retiles, la pel de lezardos es covreda con scamas de ceratin. Esta furni proteje de la ambiente e redui la perde de acua par vapori, tal ce lezardos flori en alga de la desertos la plu seca. La pel es dur e cuorin e es mutada en cuando la animal crese. Diferente de serpentes, cual ejeta sua pel en un peso, lezardos ejeta la sua en multe pesos. La scamas pote es alterada a spinas per esibi o proteje, e alga spesies ave osteodermas ososa su la scamas.
La lingua pote es estendeda a estra la boca, e es comun longa. En algas, incluinte la comodos, la lingua es forcin e usada xef o sola per sensa la ambiente, sempre emerjinte e rapida reveninte per envia moleculas a la organo vomeronasal capas de cimosensa, analoja a ma diferente de la sensas de odor e sabor. En gecos, la lingua es usada per limpi la oios par leca: los no ave palpebros. Camaleones ave linguas multe longa e aderente cual pote es rapida estendeda per catura insetos.
Iberia (airocompania)
Iberia es un airocompania espaniol fundida en 1927 con la nom Iberia, Compañía Aérea de Transporte ("Iberia, Airocompania de Transporta" en Lingua Franca Nova).
Bissau
Bissau es la capital de Gine-Bisau.
Bastilia
La Bastilia (franses: Bastille) ia es una fortres e prison en Paris, conoseda como Bastille Saint-Antoine e conoseda aora per la Ataca de la Bastilia en 14 julio 1789, cual es junto conoseda con la Jura de la Jua de Bal como la comensa de la Revolta Franses. La aveni ia es onorada un anio pos par la Festa de la Fereda.
Vanir
En mitolojia norsce, la vanir es un grupo de dios asosiada con fertilia, sajia, e la capas de vide la futur. La vanir es un de du grupos de dios (la otra es la aesir) e es la fonte de la loca mital Vanaheim. Pos la gera entre la aesir e la vanir, la vanir ia deveni un sugrupo de la aesir. La vanir ia es atestada en la Edda poesial, composada en la sentenio 13 e la Edda prosal e Heimskringla, ambos scriveda en la sentenio 13 par Snorri Sturluson, e en la poesias de la scaldes.
Tota fontes descrive la dios Niord, Frei, e Freia como membros de la vanir. Un descrive en la Heimskringla nota ce la sore de Niord e Kvasir ia es vanires. En ajunta, la Heimskringla inclui un nara sur un visita par re Sveigðir a Vanaheim, do el encontra un fema con la nom Vana, e la du produi un enfante nomida Vanlandi (cual sinifia "om de la pais de la vanir").
An no atestada como vanir, la dios Heimdall e Ull ia es sujestada como membros posible de la grupo. En la Edda prosal, la nom per senglares es "enfante de van". Alga studiantes sujesta ce la vanir es posible liada a pesos peti de paper de oro trovada en Scandinavia a locas de construi, de la periodo de migras a la eda de vicinges, e a veses en enteras. Los ia divina esce la vanir ia representa orijinal o dios preindoeuropean o dios de fertilia indoeuropean, e ia sujesta un forma de la dios como ance adorada par la anglosasones pagan.
Atestas en la leteratur
En la Edda poesial, la vanir, como un grupo, es spesial notada en la poesias Völuspá, Vafþrúðnismál, Skírnismál, Þrymskviða, Alvíssmál, e Sigrdrífumál. En la Völuspá, un strofe descrive la avenis de la gera entre la aesir e la vanir, incluinte ce la vanir ia rompe la mures de la fortes de la aesir, e ce la vanir ia es nondominable e ia crase la plano sur sua pedes.
En la Vafþrúðnismál, Gagnráðr (la dio Odin desemblante) partisipa en un jua de astutia con la jotun Vafþrúðnir. Gagnráðr demanda de Vafþrúðnir de do la dio van Niord orijina, car an si el rena sur multe templos e altares, el no ia es elevada par la aesir. Vafþrúðnir responde ce Niord ia es creada en Vanaheim par la potias saja, e continua ce, en la gera entre la aesir e la vanir, Niord ia es intercambiada como un ostaje. Plu, cuando la mundo fini (Ragnarok), Niord va reveni a la vanir saja.
Andes
La Andes es la cadena de montes continental la plu longa en la mundo. Los formi un montania continuante longo la borda ueste de America Sude. La cadena ave un longia de sirca 7000 km, un largia de sirca 200 a 700 km (lo es la plu larga entre la latitudes 18°S e 20°S), e un altia promedia de sirca 4000 m. La Andes estende de norde a sude tra sete paises de America Sude: Venezuela, Colombia, Ecuador, Peru, Bolivia, Arjentina e Txile.
A longo, la Andes es divideda en alga cadenas plu peti, separada par depresas interveninte. La Andes es la loca de alga planos alta – de cual alga conteni sites major como Quito, Bogotá, Arequipa, Medellín, Sucre, Mérida e La Paz. La Altiplano ("plano alta") es la numero du de la plu altas de mundo, pos sola la plano bod. On grupi la cadenas plu peti en tre divides major longo sua clima: tropical, seca e pluvosa.
Teme Grande
La Teme Grande (franses: Grande Peur) ia aveni de 20 julio a 7 agosto 1789) en Frans en la comensa de la Revolui Franses. Campanias con teme ia arma se per autodefende e, en alga areas, ia ataca casas feudal.
Vanir
Atestas en la leteratur
La Alvíssmál es composada de demandas e respondes entre la nano Alvíss e la dio Tor. En la poesia, Alvíss dona la parolas cual grupos variosa, incluinte la vanir, usa per refere a sujetos variosa. Alvíss atribui nove espresas a la vanir, un per tera ("la vias"), sielo ("la texor de ventas"), numbes ("cometas de la venta"), calma ("la xuxa de la ventas"), la mar ("la onda"), foco ("foco savaje"), lenio ("la basto majial") seme ("crese"), e ale ("la spumante").
Craps
Craps (o crapes) es un jua de dados en cual juores aposta sur la resultas de un rola o serie de rolas, de du dados. Juores pote aposta mone contra lunlotra ("craps de la strada"), o contra un banco ("craps de casinos" o "craps de table") Car lo no nesesa multe aparatos (la du dados), lo pote es juada en situas nonformal.
Craps ia developa en la SUA de un simpli de la jua de Europa ueste nomida hazard ("risca"). Hazard ia es prima notada en la "Naretas de Canterbury" par Geoffrey Chaucer, de la sentenio 14. Lo ia veni a Nova Orleans, Louisiana sirca 1805 par Bernard Xavier Philippe de Marigny de Mandeville, un apostor e eritor de un familia de imobilores en Louisiana colonial. Hazard e craps no ia es conoseda par americanes de la clase alta, cual resulta en de Marigny introduinte sua jua nova a la suclase local. laborores de cultiverias e portones ia instrui sua amis ci ia porta la jua norde sur la Rio Mississippi e sua afluentes. Per selebra la susede de la jua, de Marigny ia dona la nomi "Rue de Craps" a un strada de sua sudivide nova en Nova Orleans.
Teme Grande
La causas de la revoltas es political e economial.
Vanir
Atestas en la leteratur
En la poesia Þrymskviða, lo es notada ce la dio Heimdall posese previde, como la vanir. La Sigrdrífumal dise ce la vanir posese un idromel santa. En la poesia, la valkyria Sigrdrifa furni sabes sur la runas a la eroe Sigurd. Sigrdrifa nota ce runas ia es a un ves siselida en alga animales, dios, e otra esentes, e alora rasada e miscada con un idromel santa. Esta idromel es poseseda par la aesir, la elfos, umania, e la vanir.
Andes
La monte la plu alta estra Asia, Monte Aconcagua en Arjentina, asende a altia de sirca 6961 m supra la nivel de mar. La apico de Chimborazo en la Andes ecuadoran es plu distante de la sentro de la Tera ca cualce otra loca a la surfas de la Tera, par causa de la bulto ecuatoral cual resulta de la jira de la Tera. La volcanes la plu alta es en la Andes, incluinte Ojos del Salado a la frontera Txile–Arjentina, cual asende a 6893 m.
La Andes es ance un parte de la Cordiliera American, un serie cual continuante de cadenas de montes cual formi la "spina dorsal" ueste de America Norde, America Sentral, America Sude e Antartica.
Etimolojia
La nom "Andes" veni cisa de la nom cetxua per un de la cuatro areas de la Impero Inca, la anti ("culmine alta"). Un otra teoria es ce la parola veni de castilian, do anden sinifia "teraza" – la incas ia construi terazas en la montania.
Vanir
Atestas en la leteratur
En la Skirnismal, la jotun bela Gerðr encontra prima Skirnir, la mesajor de la dio Frei, e demanda de el si el es de la elfos, la aesir, o de la "vanir saja". Skirnir responde ce el no es de cualce de la tre grupos. Plu tarda, Skirnir susede en sua menasas contra Gerðr (afin Gerðr ta aseta la amosia de Frei), e Gerðr ofre Skirnir un tas cristal plen de idromel, e nota ce el ia pensa nunca ce el ta ama un de la vanir.
En la Edda prosal, la vanir es notada en la Gylfaginning e la Skaldskaparmal. En la prima, la figur tronida de Harr (un de a multe nomes de Odin) dise ce Niord ia es elevada en Vanaheim. Harr dise ce en la gera entre la aesir e la vanir, la vanir ia envia Niord como un ostaje a la aesir, e la aesir ia envia a la vanir la dio Haenir. La envia de Niord como un ostaje ia resulta en un acorda de pas entre la aesir e la vanir.
Capitol 35 furni informa regardante la diva Freia, incluinte ce un de sua nomes de "Dis (dama de destina) de la vanir". En la mesma capitol, Harr dise ce la diva Gna monta la cavalo Hófvarpnir, e ce esta cavalo ave la capasia de vola tra la aira e sur la mar. Harr continua ce un de la vanir dise, en poesia:
"Cual vola ala? Cual viaja ala? o move tra la aira?". Gna responde: "Me no vola, an si me viaja e move tra la aira, surHofvarpnir, la un ci Hamskerpir ia crea con Gardrofa".
En capitol 57 de Skaldskaparmal, la dio Bragi esplica la orijina de poesia. Bragi dise ce la orijina es en la gera entre la aesir e vanir. En la confere de pas per fini la gera, la aesir e vanir ia formi un sesaspara par sputa en un tance. Cuando los parti, la dios ia desideda ce lo no debe es vacuida, ma mantenida como un simbol de la pas. E alora, de la contenis, los crea un om: Kvasir. Kvasir es matada par nanos plu tarda, e de sua sangue, la idromel de poesia es fabricada.
En capitol 6, nomes poesial per Niord es furnida, incluinte "desendente de la vanir, o un van". En capitol 7, la nomes poesial per Frei es listada, incluinte nomes cual refere a sua asosia con la vanir: "dio de la vanir", "desendente de la vanir", e "un van". Freia es ance repetente notada como un van. En capitol 20, alga de la nomes de Freia inclui "divin van" e "dama van", e capitol 37 ave un strofe cual refere a Freia como un "sposa nova de van".
En la Heimskringla saga Ynglinga (capitol 4), on trova un raconta de la gera entre la aesir e la vanir, incluinte la acorda per pas par intercambia ostajes. La vanir ia envia Niord e Frei a la aesir, e alora la aesir ia envia Haenir e Mimir. Cuando los reseta Mimir, la vanir ia envia "la plu astuta de nos", Kvasir. En Vanaheim, la vanir eleje Haenir un xef. Ma sempre cuando Haenir ia apare a la asemblas e la vanir demanda de el sua opina de un caso difisil, Haenir responde "ta ce otras deside". La vanir suspeta ce los ia es frodada par la aesir en la intercambia, donce los destesti Mimir e envia lo a la aesir.
Conakry
Conakry es la capital de Gine.
Craps
En la Gera Mundal 1, la popularia de craps ia esplode cuando omes joven american de cada clase sosial ia entra la militar. La varia de strada de craps ia es popular entre soldatos, ci ia jua frecuente sur un covreleto (per permete asconde rapida de dados e mone cuando ofisiores ariva). Sua memorias de la gera ia resulta con craps deveninte la jua dominante de casinos en Las Vegas e la Caribe. Pos 1960, alga casinos en Europa, Australia, e Macau ia comensa ofre craps, e pos 2004, casinos enlinia ia estende lo global.
La regulas per la jua simple (acc "craps de strada")
Juores aposta ante cada rola, e mone es intercambiada pos cada rola.
Craps ave su propre "lingua" (traduida o en la engles orijinal):
Rolas de 4, 6, 8, e 10 es nomida "difisil" (hard) si los es composada de du de la mesma cuantia (pd 2-2, 3-3, 4-4, 5-5); cualce otra composa en nomida "fasil" (easy)
En casinos, crapes es juada sur un table, marcada con multe posibles de aposta. Lo ave multe regulas (tipal fundida sur la probablias) e la casino (la "casa" o house) prende proportios de apostas nonrealida. La espresa cual resulta es ce "la casa nunca fali".
Khartoum
Khartoum es la capital de Sudan.
Brazzaville
Brazzaville es la capital de Congo.
Efatese
Efatese es un lingua construida de la Isola Efate en Vanuatu. Lo es un misca de la ses linguas parlada a Efate, cual pote es clasida como efate norde e efate sude. La linguas es relatada, ma no fasil intercomprendeda. Cuando misiones ia comensa a Porto Havannah, la lingua ia es construida par Daniel MacDonald en la sentenio 19 tarde, per evanjelisme e scrives santa, afin los no mostra la valua de un lingua de la isola plu ca la otras.
Bibliografia
Robert Henry Codrington (1885) "Fate, Sandwich Islands", in The Melanesian Languages, 471–476. Oxford: Clarendon Press.
Daniel MacDonald (1889) "Grammar of the Efatese language", in Daniel MacDonald (ed.), Three New Hebrides Languages (Efatese, Eromangan, Santo), 1–58. Melbourne: Edgerton and Moore.
Tuareg (lingua)
Tuareg (acc tamasheq, tamajaq, o tamahaq) es un lingua o familia de linguas prosima relatada de la linguas berber. Lo es parlada par la berberes tuareg en partes grande de Mali, Nijer, Jazair, Libia, e Burcina Faso. Tuareg es multe conservante en alga respetas, e ave un cuantia de parolas arabi prestada ca otra linguas berber. La linguas es tradisional scriveda en la alfabeta tifinagh nativa. Ma la scrive arabi es usada en alga areas, e la scrive latina es ofisial en Mali e Nijer.
Usas temprana de la scrive tifinagh ia es trovada como arte sur rocas e en tombas variosa. Entre los es la tomba monumental de 1500 anios, de la madron tuarag Tin Hinan. Tifinagh es xef restrinjeda aora per scrive formulas majial, scrive sur palmas cuando silentia es nesesada, e en la scrive de leteras. La scrive arabi es usada par tribus ci es plu envolveda en instrui muslim.
Fonolojia
Consonantes:
Gramatica
La ordina de parolas en Tuareg is verbo-sujeto-ojeto. Verbos pote es grupida en 19 clases morfolojial; alga de estas pote es definada par semantica. Verbos porta informa sur la sujeto de la frase en la forma de marcas pronomin. No ajetivos simple esiste: consetas ajetival es espresada par usa un forma relativa de la verbo cual ia es tradisional nomida "partisipio".
Sintatica
Tuareg prefere la ordina de parolas VSO (verbo-sujeto-ojeto). Ma lo conteni ance un strutur de tema-comenta, cual permete ce la conseta asentuada es poneda a la comensa, si lo es la sujeto o la ojeto. La asentua de la ojeto dona la idea de un frase pasiva.
Morfolojia
Como un lingua de radis-e-model, radises de tre consonantes es la plu comun. Esta esemplos usa la radis k-t-b (scrive) per mostra la pasada con la aspeta de completa:
Verbos en tuareg mostra ance cuatro aspetas:
Corpo
Corpo pote es:
Dakar
Dakar es la capital de Senegal.
Perde de libros en la Anticia tarda
La perde de libros en la Anticia tarda (periodo entre la fini de la sentenio 3 e la fini de la sentenio 6) representa un perde nonreparable de erita cultural de la Anticia clasica. Par esta perde de transmete de multe de la leteratur elinica e latina de Anticia, la numero de obras cual ia ariva a la eda contempora es multe peti. Plu de la testos transmeteda ia es trovada en copias medieval, e la fratos orijinal de la testos antica es mantenida en numeros multe peti.
La causas de esta perdes masosa es variada e debateda. Un comensa pote es videtada en la crise de la sentenio 3 de la Impero. On nota la destruis sistemosa de scrives cristian en la persegue a la cristianes, como ance de aceles scrivedas pagan a pos la cristiani de la Impero Roman. Otra causas pote es nomida: la colasa cultural e la desordinas de la invades grande, xef en la Ueste, do la colies rica de libros ia es vitim de la combates, e do la elites inteletosa ci an ia ave la taxe de transmete cultural ia desapare. La cambias de suporta - como la pasa de papiro a pergamin, o la de volum a la manoscrito - como ance canones leteratural e la eruditia ia formi otra ostaculos. La transmete  de la obras ta es interompeda si los no ia es recopiada sur suportas nova, e tal los ia desapare de la canon.